**Zmluva o dielo**

**uzatvorená podľa § 631 a nasl. zákona č. 40/1964 Zb. Občiansky zákonník**

**(ďalej len „zmluva“)**

**Zmluvné strany:**

**Zhotoviteľ:**

**Obchodné meno: .............................**

Sídlo: .............................

IČO: .............................

DIČ: .............................

IČ DPH: .............................

Číslo účtu: .............................

Zapísaný v: .............................

Za ktorého koná: .............................

(ďalej aj len **„zhotoviteľ“**)

a

**Objednávateľ:**

**Meno a priezvisko: ......................**

Dát. narodenia: ......................

Trvale bytom: ......................

(ďalej aj len **„objednávateľ“**)

(ďalej zhotoviteľ a objednávateľ spolu aj ako **„Zmluvné strany“**)

**Čl. I**

**Úvodné ustanovenia**

1. V tejto zmluve sa dielom rozumie:

.........................................................................................

1. Detailná špecifikácia diela je uvedená v prílohe č. 1, ktorá je neoddeliteľnou súčasťou tejto zmluvy.

**Čl. II**

**Predmet zmluvy**

* 1. Predmetom tejto zmluvy je záväzok zhotoviteľa vykonať pre objednávateľa dielo uvedené v čl. I tejto zmluvy a záväzok objednávateľa prevziať dielo uvedené v čl. I tejto zmluvy a zaplatiť zaň zhotoviteľovi dojednanú odmenu uvedenú v čl. III tejto zmluvy, a to všetko za podmienok dohodnutých v tejto zmluve.

**Čl. III**

**Odmena za dielo**

1. Zmluvné strany sa dohodli na celkovej odmene za dielo uvedené v čl. I vo výške .................... eur (slovom: ......................... eur).
2. Zmluvné strany sa dohodli, že časť odmeny za dielo uvedenej v odseku 1 tohto článku zmluvy vo výške ................. eur (slovom: ................ eur) zaplatí objednávateľ zhotoviteľovi pri podpise tejto zmluvy.
3. Zmluvné strany sa dohodli, že zvyšnú časť odmeny za dielo vo výške ................. eur (slovom: ................ eur) zaplatí objednávateľ zhotoviteľovi pri prevzatí diela uvedeného v čl. I tejto zmluvy.
4. Pri zaplatení ktorejkoľvek časti odmeny za dielo sa zaväzuje zhotoviteľ vydať objednávateľovi potvrdenie o zaplatení ceny za dielo.

**Čl. IV**

**Zhotovenie diela**

* + - 1. Zmluvné strany sa dohodli, že dielo uvedené v čl. I tejto zmluvy vykoná sám zhotoviteľ, na svoje nebezpečenstvo, pričom nie je oprávnený prenechať vykonanie predmetného diela tretej osobe.
			2. Zhotoviteľ sa zaväzuje vykonať dielo riadne a včas, postupovať s odbornou starostlivosťou a v súlade so záujmami objednávateľa.
			3. Zmluvné strany sa dohodli, že zhotoviteľ vykoná dielo uvedené v čl. I tejto zmluvy najneskôr do ........ V prípade udalosti, ktorá znemožňuje vykonanie diela v uvedenej lehote a ktorú nebolo možné predvídať (napr. prírodná katastrofa, požiar, nepriaznivé počasie) sa predlžuje lehota na vykonanie diela podľa prvej vety tohto odseku o čas trvania tejto udalosti. Zhotoviteľ je oprávnený vykonať dielo aj pred lehotou uvedenej v prvej vete tohto odseku.
			4. Zhotoviteľ je povinný pri realizácii diela dodržať všeobecne záväzné predpisy, príslušné technické normy, dojednania tejto zmluvy a pokyny objednávateľa.
			5. V prípade, ak zhotoviteľovi bude akákoľvek časť zadania na vykonanie diela nejasná, má právo informovať sa u objednávateľa, resp. vyžiadať si od objednávateľa detailnejšie informácie ohľadom diela. Objednávateľ sa za týmto účelom zaväzuje poskytnúť zhotoviteľovi bez zbytočného odkladu potrebnú súčinnosť, informácie a podklady.

**Čl. V**

**Odovzdanie diela**

1. Objednávateľ je povinný vykonané dielo prevziať.
2. Zmluvné strany sa zaväzujú dohodnúť na čase a mieste odovzdania a prevzatia diela.
3. Zhotoviteľ sa zaväzuje predviesť pri odovzdaní a prevzatí diela objednávateľovi, že dielo bolo vykonané riadne a bez vád a že je spôsobilé užívania na svoj účel.
4. Objednávateľ je povinný pri odovzdaní a prevzatí diela dielo náležite skontrolovať a v prípade existencie vád tieto vytknúť zhotoviteľovi, inak platí, že dielo nemá žiadne vady.
5. O odovzdaní a prevzatí diela sa spíše preberací protokol, ktorý je neoddeliteľnou súčasťou tejto zmluvy.
6. Okamihom odovzdania a prevzatia diela prechádza na objednávateľa vlastníctvo ako aj nebezpečenstvo vzniku škody k zhotovenému dielu.

**Čl. VI**

**Zodpovednosť na vady**

Zhotoviteľ zodpovedá za to, že dielo je zhotovené podľa tejto zmluvy, všeobecných právnych predpisov a technických noriem.

Zhotoviteľ zodpovedá za vady, ktoré má dielo v čase jeho odovzdania objednávateľovi, ako  aj za vady, ktoré sa vyskytnú po prevzatí veci v záručnej dobe uvedenej v odseku 3 tohto článku. Rovnako zodpovedá za to, že vec má vlastnosti, ktoré si objednávateľ vymienil.

Záručná doba je 24 mesiacov a plynie od odovzdania diela objednávateľovi. Ak objednávateľ prevzal vec až po dni, do ktorého mal povinnosť ju prevziať, plynie záručná doba už odo dňa, keď mal túto povinnosť.

**Čl. VII**

**Zmluvná pokuta**

* + - 1. Zmluvné strany sa dohodli, že v prípade, ak zhotoviteľ nevykoná dielo v lehote uvedenej v čl. IV ods. 3 tejto zmluvy, zaplatí objednávateľovi pokutu vo výške 0,05 % z dohodnutej ceny diela uvedenej v čl. III ods. 1 tejto zmluvy, a to za každý aj začatý deň omeškania.
			2. Zmluvné strany sa dohodli, že v prípade, ak objednávateľ bude v omeškaní so splnením si svojho peňažného záväzku uvedenom v čl. III. ods. 3 tejto zmluvy, zaplatí zhotoviteľovi pokutu vo výške 0,05 % z dohodnutej ceny diela uvedenej v čl. III ods. 1 tejto zmluvy, a to za každý aj začatý deň omeškania

**Čl. VIII**

**Odstúpenie od zmluvy**

 Zhotoviteľ je oprávnený odstúpiť od zmluvy, ak:

1. objednávateľ mu neposkytne súčinnosť potrebnú na zhotovenie diela, ak ho zhotoviteľ upozornil na tento následok,
2. objednávateľ si neprevezme dielo do jedného mesiaca od jeho dokončenia a výzve na prevzatie diela.

Objednávateľ je oprávnený odstúpiť od zmluvy:

1. až do zhotovenia diela. V takomto prípade je však povinný zaplatiť zhotoviteľovi sumu, ktorá pripadá na už vykonané práce, pokiaľ zhotoviteľ nemôže ich výsledok použiť inak, a nahradiť mu účelne vynaložené náklady.
2. ak zhotoviteľ nevykonal dielo v lehote uvedenej v čl. IV ods. 3 tejto zmluvy, ak mu vo vykonaní diela v tejto lehote nebránili vážne okolnosti,
3. ak je zrejmé, že dielo nebude včas hotové alebo nebude vykonané riadne, a ak zhotoviteľ neurobí nápravu ani v poskytnutej primeranej lehote.

Odstúpenie od zmluvy je účinné doručením písomného oznámenia o odstúpení druhej zmluvnej strane. Odstúpením od zmluvy sa zmluva zrušuje a zmluvné strany sú si povinné vrátiť si vzájomne poskytnuté plnenia.

**Čl. IX**

**Záverečné ustanovenia**

Zmluva nadobúda platnosť a účinnosť dňom jej podpísania zmluvnými stranami.

* 1. Zmluva je vyhotovená v dvoch rovnopisoch, pričom každá zmluvná strana obdrží jeden rovnopis.
	2. Meniť a dopĺňať ustanovenia tejto zmluvy je možné len písomnou formou za súhlasu oboch zmluvných strán.
	3. Veci neupravené touto zmluvou sa spravujú ustanoveniami Občianskeho zákonníka.
	4. V prípade, že je alebo ak sa stane niektoré ustanovenie tejto zmluvy neplatné, zostávajú ostatné ustanovenia tejto zmluvy platné a účinné. Miesto neplatného ustanovenia sa použijú ustanovenia všeobecne záväzných právnych predpisov upravujúce otázku vzájomného vzťahu zmluvných strán. Zmluvné strany sa potom zaväzujú upraviť svoj vzťah prijatím iného ustanovenia, ktoré svojím obsahom a povahou najlepšie zodpovedá zámeru neplatného ustanovenia.
	5. Zmluvné stranyprehlasujú, že ich prejavy vôle byť viazaní touto zmluvou sú slobodné, jasné, určité a zrozumiteľné. Zmluvná voľnosť oboch zmluvných strán nie je ničím obmedzená a zmluvu nepodpisujú v tiesni, v omyle ani za nápadne nevýhodných podmienok.
	6. Zmluvné strany prehlasujú, že sú plne spôsobilé k uzavretiu tejto zmluvy. Pred podpisom tejto zmluvy si ju prečítali, obsahu porozumeli a plne s ním súhlasia. Na znak svojej vôle byť viazaní touto zmluvou ju vlastnoručne podpisujú.

|  |  |
| --- | --- |
| V ......................., dňa: ................... | V ......................., dňa: ................... |
| .......................................... | .......................................... |
| Zhotoviteľ | Objednávateľ |